16. ΝΟΜΟΘ. ΔΙΑΤΑΓΜΑ υπ’ αριθ. 582 της 27 Μαΐου / 19 Ιουν. 1970 (ΦΕΚ Α΄  136) Περί Εισαγωγής εις Στρατιωτικάς Σχολάς Μαθητών καθ’ υπέρβασιν. Άρθρ.1.-1.Εις τας παραγωγικάς Σχολάς μονίμων αξιωματικών και υπαξιωματικών των Ενόπλων Δυνάμεων, πέραν του εκάστοτε καθοριζομένου αριθμού εισακτέων και μέχρι ποσοστού 35% εν συνόλω, εισάγονται κατά σειράν επιτυχίας εκ των επιλαχόντων, οι ανήκοντες εις τας κατωτέρω κατηγορίας: α)Τέκνα πολυτέκνων β)Τέκνα ή αδελφοί αναπήρων και θυμάτων πολέμου, τέκνα ή αδελφοί αναπήρων και θυμάτων εθνικής αντιστάσεως, ως και αναπήρων ή θυμάτων στρατιωτικών ειρηνικής περιόδου. γ)Οι καταγόμενοι εκ Βορείου Ηπείρου. δ)Οι καταγόμενοι εκ παραμεθορίων περιοχών, ως αύται ωρίσθησαν δια σχετικής αποφάσεως του Υπουργού Εθνικής Αμύνης (ΦΕΚ Β΄4/9.1.1961). ε)Τέκνα μονίμων στρατιωτικών εν ενεργεία, εν αποστρατεία, πολεμική διαθεσιμότητι ή θανόντων. 2.Εις περίπτωσιν καθ’ ην ο αριθμός των επιλαχόντων, των ανηκόντων εις τας ανωτέρω κατηγορίας, δεν επαρκεί δια την συμπλήρωσιν του καθορισθέντος ποσοστού, τούτο συμπληρούται υπό των λοιπών επιλαχόντων κατά σειράν επιτυχίας. 3.Δια της προκηρύξεως του διαγωνισμού καθορίζονται τα αποδεικτικά της ιδιότητος των εν τη προηγουμένη παραγράφω αναφερομένων. Άρθρ.2.-«1.Οι εκ του άρθρ. 1 κατηγορίες λαμβάνουν το 25% εκ του οριζομένου ποσοστού εκ 35%, από την σειρά επιτυχίας των επιλαχόντων, ενώ το υπόλοιπο 10% λαμβάνουν χωρίς εξετάσεις τα τέκνα των φονευθέντων ή θανόντων στρατιωτικών των Ενόπλων Δυνάμεων στον πόλεμο ή στην ειρήνη κατά την εκτέλεση διατεταγμένης στρατιωτικής υπηρεσίας πρόδηλα και αναμφισβήτητα ένεκα αυτής. 2.Στην προκήρυξη κάθε διαγωνισμού εισαγωγής καθορίζονται τα αποδεικτικά της ιδιότητας των υποψηφίων χωρίς εξετάσεις της προηγούμενης παραγράφου, οι οποίοι πρέπει να έχουν τον αντίστοιχο τίτλο σπουδών που απαιτείται για τους λοιπούς υποψηφίους με βαθμό τουλάχιστον 80% ή 70% του ανώτατου βαθμού της κλίμακας βαθμολογίας του τίτλου σπουδών των, για Σχολές Αξιωματικών και Υπαξιωματικών, αντίστοιχα. 3.Η εισαγωγή των υποψηφίων στις σχολές συντελείται αφού κριθούν κατάλληλοι στις υγειονομικές, αθλητικές και ψυχοτεχνικές εξετάσεις που ορίζονται κάθε φορά για τους λοιπούς υποψηφίους. ΣΕ περίπτωση που ο αριθμός των υποψηφίων της κατηγορίας αυτής δεν επαρκεί για τη συμπλήρωση του ποσοστού που καθορίστηκε, τότε ο αριθμός συμπληρώνεται από τους υποψηφίους του άρθρ. 1 του παρόντος νόμου και σύμφωνα με τις διατάξεις αυτού. 4.Στις παραμεθόριες περιοχές του Κράτους πλέον αυτών που αναφέρονται στην από 13 Δεκ. 1960 απόφαση του Υπουργού Εθνικής Αμύνης (ΦΕΚ 4/9.1.61), συμπεριλαμβάνονται και οι Νομοί Λέσβου, Χίου και Σάμου. Άρθρ.3.-1.Η επιλογή των υποψηφίων που έχουν τις προϋποθέσεις για εισαγωγή στις Στρατιωτικές Σχολές χωρίς εξετάσεις, γίνεται με βάση την αίτηση και δήλωση προτίμησης της Σχολής και το βαθμό τίτλου σπουδών κάθε υποψηφίου. 2.Σε περίπτωση ισοβαθμίας του τίτλου σπουδών, επιλέγεται κατά προτεραιότητα ο υποψήφιος που έχει μεγαλύτερη συνολική βαθμολογία στο σύνολο των μαθημάτων των εισαγωγικών εξετάσεων της αντίστοιχης Σχολής. Σε περίπτωση και νέας ισοβαθμίας εισάγονται όλοι που έχουν την ανωτέρω ισοβαθμία». Τα άρθρ. 2 και 3 προστέθηκαν από το άρθρ. 1 Νόμ. 1297/12-12 Οκτ. 1982 (ΦΕΚ Α΄ 128). Άρθρ.(2)4.-Από της ισχύος του παρόντος καταργούνται ο Α.Ν. 305/1968 «περί εισαγωγής μαθητών εις Στρατιωτικάς παραγωγικάς Σχολάς Ενόπλων Δυνάμεων τέκνων Αξιωματικών», το άρθρ. 2 του Ν.Δ. 4089/60 «περί διατάξεων αφορωσών τους εφέδρους Αξιωματικούς Πολεμιστάς Αγωνιστάς Εθνικής Αντιστάσεως και Αναπήρους και θύματα Πολέμου» εις ότι αφορά εις τας παραγωγικάς Σχολάς των Ενόπλων Δυνάμεων ως και πάσα άλλη διάταξις αντικειμένη εις τον παρόντα νόμον. Άρθρ.(3)5.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Τα άρθρ. 2 και 3 αναριθμήθηκαν σε 4 και 5 αντίστοιχα από το άρθρ. 1 Νόμ. 1297/12-12 Οκτ. 1982 (ΦΕΚ Α΄ 128). (Αντί για τη σελ. 1338,01(β) Σελ. 1338,01(γ) Τεύχος ΣΤ33 Σελ. 125 Εκπαίδευση Στελεχών 36.Ρ.α.16 7 